সুদীৰ্ঘ তিনি দশক ধৰি পৃথক কমতাপুৰৰ দাবীত প্ৰতিবাদ সাব্যস্ত কৰি অহা কোচ ৰাজবংশী ছাত্ৰ সন্থাই আজি পুনৰ দিছপুৰ লাষ্টগেটত এক প্ৰতিবাদী কাৰ্যসূচী সাৱ্যস্ত কৰে।
পৃথক কমতাপুৰ ৰাজ্যৰ লগতে কোচ ৰাজবংশীসকলৰ জনজাতিকৰণৰ দাবীত কোচ ৰাজবংশী ছাত্ৰ সন্থাই তিনিঘন্টীয়া ধৰ্ণা কাৰ্য্যসূচী ৰূপায়ন কৰে।
তদুপৰি, সংগঠনৰ নেতৃবৰ্গই পৃথক কমতাপুৰৰ বাবে অসম, পশ্চিমবংগ চৰকাৰ তথা কেন্দ্ৰীয় চৰকাৰক দাবী জনাই অহা বুলি সদৰি কৰে। কিন্তু কোনো এখন কেন্দ্ৰীয় চৰকাৰে তেওঁলোকৰ দাবীসমূহ মানি নোলোৱাত চৰম অসন্তুষ্টি প্ৰকাশ কৰিছে সংগঠনটোৱে।
তদুপৰি তেওঁ ঝাৰখণ্ড, উত্তৰাখণ্ড, ছত্তিছগড় ইত্যাদি ৰাজ্যসমূহৰ উদাহৰণ দি কেন্দ্ৰীয় চৰকাৰক প্ৰশ্ন কৰে যে এই ৰাজ্যসমূহৰ জনসাধাৰণে যদি ন্যায় পাব পাৰে তেন্তে একেখন সংবিধানৰ গণ্ডীৰ মাজত থাকিও কিহৰ বাবে কোচ ৰাজবংশী সকলে তেওঁলোকৰ প্ৰাপ্য পোৱা নাই?
এই সন্দৰ্ভত নেতাজনে ৰাজ্য তথা কেন্দ্ৰীয় চৰকাৰে আজিৰ ধৰ্ণা কাৰ্য্যসূচীৰ পিছতো যদি একো ব্যৱস্থা হাতত নলয় তেন্তে কোচ ৰাজবংশী ছাত্ৰ সন্থাই অহা ১৫ মাৰ্চত ১২ ঘন্টীয়া ৰেলপথ কাৰ্যসূচী আৰু ৩০ মাৰ্চত ১২ ঘন্টীয়া ৰাষ্ট্ৰীয় ঘাইপথ অৱৰোধ কৰাৰ হুংকাৰ প্ৰদান কৰে।
পৰৱৰ্তী সময়ত তেখেতসকলৰ দাবী মানি নল'লে ১০০০ ঘন্টীয়া অৰ্থনৈতিক চকাবন্ধ কাৰ্যসূচী হাতত লোৱাৰ কথাও ঘোষণা কৰে সংগঠনটোৱে।
কোচ ৰাজবংশী ছাত্ৰ সন্থাৰ সৈতে কোচ ৰাজবংশী মহিলা সমিতি আৰু চিলাৰায় সেনাইয়ো এই প্ৰতিবাদী কাৰ্যসূচীত অংশগ্ৰহণ কৰে। প্ৰতিবাদকাৰী সকলে নৰেন্দ্ৰ মোডী মুৰ্দাবাদ, ডু অৰ ডাই ফৰ কমতাপুৰ, সৰ্বানন্দ সোণোৱাল মুৰ্দাবাদ ইত্যাদি শ্ল'গানেৰে দিছপুৰ লাষ্টগেট কঁপাই তোলে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
